### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. august 2023 har vedtaget Magistratens indstilling i overensstemmelse med erklæring fra Teknisk Udvalg af 23. august 2023.

Enhedslisten de Rød-Grønnes byrådsgruppe kunne ikke tiltræde indstillingen, men henholdt sig til deres ændringsforslag af 21. juni 2023.

###

Godkendelse af kommissorium for udarbejdelsen af en ny Aarhusmodel for borgerinddragelse i byens fysiske udvikling.

### Resume

Den 1. februar 2023 behandlede Byrådet svar på forslag fra V, DF, [adresse], NB, SF og EL om ’Ny Aarhusmodel for bor-gerinddragelse’. Med denne indstilling fremsendes forslag til kommissorium fra Teknik og Miljø for ny Aarhus-model for borgerinddragelse.

Kommissorium for ’Ny Aarhusmodel for borgerinddragelse’ (bilag 1) skal danne en ramme for udvikling af en model til borgerinddragelse i byens fysiske udvikling, eksempelvis kommuneplanlægning, helhedsplaner, lokalplaner, store anlægsprojekter, transportpolitik, klima og natur med videre.

### Beslutningspunkter

Det indstilles:

At 1) Byrådet godkender kommissoriet for ’Ny Aarhus-model for borgerinddragelse’ for byens fysiske udvikling i [adresse], jf. bilag 1.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Ragnar Lund:

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Teknik og Miljøs indstilling af 24. maj 2023.

Udvalg: [adresse]

Dato: 21-06-2023

Ragnar Lund:

Fremsendes med ændringsforslaget fra Enhedslisten de Rød-Grønnes byrådsgruppe af 21. juni 2023 til Teknisk Udvalg til behandling i henhold til beslutning i byrådets møde den 21. juni 2023.

Udvalg: Teknisk Udvalg

Dato: 23-08-2023

Ragnar Lund: 2

James Jespersen, Kasper Kjær og Laura Koch kunne tiltræde indstillingen med ønske om, at forvaltningen undersøger muligheden for ekstern revision af udkastet til ”Ny Aarhusmodel for borgerinddragelse”, inden det kommer i høring.

Jano Lind og Joachim Rasmussen kunne tiltræde indstillingen med ønske om, at forvaltningen undersøger muligheden for ekstern revision af udkastet til ”Ny Aarhusmodel for borgerinddragelse”, inden det kommer i høring, samt at arbejdsgruppen nedsat af fællesrådene inviteres til at deltage i [adresse].

Ronni Dahl kunne tiltræde indstillingen med ønske om, at forvaltningen undersøger muligheden for ekstern revision af udkastet til ”Ny Aarhusmodel for bor-gerinddragelse”, inden det kommer i høring. Desuden bør arbejdsgruppen nedsat af fællesrådene samt Med hjerte for [adresse] inviteres til at deltage i [adresse].

Inga Kjeldsen kunne ikke tiltræde indstillingen på grund af manglende borgerinddragelse i forbindelse med udarbejdelsen af kommissoriet og henholdt sig til ændringsforslaget fra Enhedslisten de Rød-Grønnes byrådsgruppe.